CELEX: 62020TN0761
Language: hr
Date: 2020-12-20 00:00:00
Title: Predmet T-761/20: Tužba podnesena 20. prosinca 2020. – European Dynamics Luxembourg/ESB

15.3.2021   
            
            
               HR
            
            
               Službeni list Europske unije
            
            
               C 88/33
            
         
      Tužba podnesena 20. prosinca 2020. – European Dynamics Luxembourg/ESB
      (Predmet T-761/20)
      (2021/C 88/44)
      Jezik postupka: engleski
      
         Stranke
      
      
         Tužitelj: European Dynamics Luxembourg SA (Luxembourg, Luksemburg) (zastupnik: M. Sfyri, odvjetnik)
      
         Tuženik: Europska središnja banka (ESB)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku ESB-a o isključenju tužiteljevih ponuda iz sve tri grupe postupka javne nabave „Pružanje usluga i radova za isporuku informatičke aplikacije” PRO-004801 (Grupa 1), PRO-005110 (Grupa 2) i PRO-005112 (Grupa 3);
               
            
                  —
               
               
                  poništi odluku ESB-ova Tijela za reviziju nabave o odbijanju tužiteljeve žalbe podnesene u skladu s postupkom pravne zaštite, određenim u Odjeljku VI.4 dokumentacije za nadmetanje navedenog poziva za podnošenje ponuda i pod uvjetima iz članka 39. ESB-ove Odluke o javnoj nabavi (ESB/2016/2);
               
            
                  —
               
               
                  poništi sve naknadne odluke ESB-a koje su s time povezane, a posebice eventualnu odluku o dodjeli ugovora o kojoj tužitelj nikada nije obaviješten;
               
            
                  —
               
               
                  dosudi naknadu štete u skladu s člancima 256., 268. i 340. UFEU-a, koja odgovara gubitku mogućnosti dobivanja ugovora ili gubitku prihoda koji odgovara dobiti koju bi tužitelj ostvario da je izvršio ugovore i neimovinskoj šteti;
               
            
                  —
               
               
                  naloži tuženiku snošenje tužiteljevih troškova zastupanja i drugih troškova nastalih u vezi s ovom tužbom.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na tvrdnji da je tuženik počinio nekoliko očitih pogrešaka u ocjeni.
               
            
                  2.
               
               
                  Drugi tužbeni razlog, koji se temelji na tvrdnji da je tuženik primijenio novi, nejasni i nepoznati kriterij u stadiju ocjene ponuda.
               
            
                  3.
               
               
                  Treći tužbeni razlog, koji se temelji na tvrdnji da je tuženik zloupotrijebio svoje ovlasti.